《饮陈尚书年兄莲水园》
明代·卢梦阳

白莲池上水溶溶，秋晚篱花放几重。黑发还家谁更早，清尊留客独相从。

城边第宅开三径，竹里烟云露一峰。十载追陪难间阔，深杯时听月明钟。

作者简介：卢梦阳，字少明，别号星野。顺德人。明世宗嘉靖十七年（一五三八）进士。官至福建右布政使。著有《焕初堂集》。清道光《广东通志》卷二八○有传。